স্থানীয় সংসদ সদস্য (এমপি) সাগুফতা ইয়াসমিন এমিলিকে ইঙ্গিত করে অ্যাটর্নি জেনারেল বলেন, ‘নির্বাচন উনিও করতে চান, আমিও করতে চাই। কিন্তু আমিতো তার কোন কাজে বাধা সৃষ্টি করিনি। টংগিবাড়ীর ৭৫ ভাগ নেতাকর্মী আমার সাথে আছেন। আর লৌহজং এ প্রায় ৫০ ভাগ নেতা কর্মী আমার সাথে আছেন। আমি দলের ঐক্যকে জোর দেই বেশি। তৃণমূলের নেতাদের সাথে গোমস্তার মত আচরণ করলে হবে না। তারা দলের শেকড়। নতুন আওয়ামী লীগের নেতারা হচ্ছে পাতার মত। তারা ঝরে যাবে। শেকড় ঝরবে না। আমি নির্বাচিত হলে তাদের মূল্যায়ন করব।’